**Sotsiaal- ja tervishoiuvaldkonna töörühma koosolek**

**PROTOKOLL**

22.02.2017

Palamuse vallamaja

Algus kl 10.00, lõpp kl 12.30

Osalejad: Eha Vesiko (Torma vald), Marika Kalm (Torma vald), Luule Palmiste (Jõgeva vald), Malle Koppa (Jõgeva vald), Anneli Lääne (Jõgeva linn), Kristiina Meinberg-Kadai (Jõgeva linn), Jaanika Eller (Palamuse vald), Liivi Moore (Palamuse vald), Terje Rudissaar (Palamuse vald), Katrin Rajamäe (koordinaator).

Protokolli koostas: Katrin Rajamäe

**Päevakord:**

1. Arutelu jätkamine sotsiaalteenuste teemal
2. Sotsiaalvaldkonna ametikohtade struktuur

**Koosoleku käik:**

Koordinaator tegi ettepaneku vahetada ära päevakorrapunktide järjekord ning esmalt arutada ametikohtade struktuuri. Töörühm oli ettepanekuga nõus.

1. **Sotsiaalvaldkonna ametikohtade struktuur**

Koordinaator tutvustas eelmisel päeval toimunud juhtkomisjoni koosolekul kokkulepitud töörühmade töö korralduslikke põhimõtteid:

* + Töörühmade otsused protokollitakse (koos selgitusega). Protokollitakse ka eriarvamused.
  + Töörühmade ja juhtkomisjoni tööst edastatakse vaid selliseid materjale, mis on vastavalt kas töörühma või juhtkomisjoni poolt protokolliliselt kinnitatud.
  + Poolikuid töömaterjale ei tohi avalikustada kodulehel või dokumendiregistris (kui peal on märge „kavand“ või „projekt“).

Järgnevalt vaadati üle 9.02 toimunud juhtimisstruktuuri seminaril väljapakutud esialgne struktuuri kavand sotsiaalvaldkonnas. Koordinaator oli ettevalmistanud tabeli, kuhu kantakse kõikide valdkondade funktsioonid ja võimalikud ametikohad. Toimus arutelu, mille käigus täiendati tabelit sotsiaalvaldkonna vajadustega ning selle baasilt täpsustati ametikohtade koosseisu (vt lisatud excel-faili).

Pikem arutelu toimus sotsiaaljuristi ametikoha vajaduse osas. Jõgeva linna esindajad jäid selle ametikoha osas eriarvamusele - kui struktuuris on olemas üks õigusnõunik, kes tegeleb sotsiaalvaldkonnaga, siis sellest piisab.

Lepiti kokku, et tehakse kaardistus 2016. a kohtuasjade kohta. Koordinaator teeb vastava vormi ning saadab täitmiseks omavalitsustele. Vormi pannakse järgmised andmed: vaided, eestkosted, pankrot, võlgade ümberkujundamine, pärimine, elatise nõuded, muud.

Järgnevalt arutati lastekaitse spetsialistide teemal. Lepiti kokku, et lastekaitse spetsialistid kaardistavad ise oma tööülesanded ja mõtlevad läbi, kuidas tulevikus ülesandeid võiks jagada.

Majanduse töörühmale tehakse kolm ettepanekut/ küsimust:

* Sotsiaalpindade puhul tegeleb sotsiaalosakond kliendiga, kuid majandusküsimustega tegeleb majandusosakond (sotsiaalpindade haldamine ja üürilepingute sõlmimine).
* Omakseta surnute matmisega tegeleb majandusosakond, sisend tuleb sotsiaalosakonnalt.
* Kas järelevalveametnik tegeleb ka lastekaitse järelevalvega?

Seejärel arutati teenuskeskuste teemal. Vastavad ettepanekud on lisatud tabelisse. Pikemalt peatuti Torma valla sotsiaalvaldkonna projektidel ning arutati, kas projekti raames palgatud töötajad peaksid olema valla ametiasutuse struktuuris või võiks olla selleks moodustatud eraldi hallatav asutus. Lepiti kokku, et järgmisel koosolekul teeb Torma valla esindaja ülevaate erihoolekande projektist.

1. **Arutelu jätkamine sotsiaalteenuste teemal**

Töörühma liikmed arutasid, kuidas võiks edasi minna sotsiaalteenuste osutamise ühtsete põhimõtete väljatöötamisega. Lepiti kokku, et järgmiseks koosolekuks kaardistatakse nelja omavalitsuse kehtivatest kordadest sotsiaalteenuste pakkumise kriteeriumid.

**Koosoleku otsused:**

1. Järgmine töörühma koosolek toimub 24. märtsil kl 10 Tormas. Torma valla esindaja teeb koosolekul ülevaate nende erihoolekande projektist.
2. Sotsiaaljuristi võimaliku ametikoha koormuse hindamiseks kaardistatakse 2016. a sotsiaalvaldkonna kohtuasjad. Koordinaator teeb vastava vormi ning saadab täitmiseks omavalitsustele. Andmete saatmise tähtaeg on 10. märts.
3. Järgmiseks koosolekuks kaardistatakse sotsiaalteenuste pakkumise kriteeriumid. Koordinaator teeb vastava tabeli ja saadab täitmiseks töörühma liikmetele.